
ECAD 4010C - Astudiaethau Proffesiynol ac Addysgeg: Ymchwilio i’r Dysgu: Beth, sut a pham rydw i’n addysgu? 

Dadansoddiad a gwerthusiad critigol o’r offeryn ymchwil ‘Graddfa Leuven’

Cyflwyniad

Penderfynai canolbwyntio ar ddiddordeb sydd gennym yn y Celfyddydau Mynegiannol. Sut mae’r Celfyddydau Mynegiannol yn hybu cyfranogiad ac ymglymiad disgyblion yn y Cyfnod Sylfaen oedd fy mhrif ffocws. Roedd yr arsylwi wedi digwydd mewn ystafell dosbarth yn Nosbarth Derbyn a Blwyddyn Un. Ffocws yr arsylwi oedd ar bedwar plentyn yn ystod weithgareddau canu. Mae’r Ysgol wedi’i leoli ym mhentref bach o fewn Sir Pen Y Bont. Am fwy o gyd-destun a welir Atodiad D. Yn wahanol i ddydd arferol roedd Dydd Miwsig Cymru yn cymryd blaenoriaeth, ac felly cefais ddigonedd o gyfle i arsylwi ar thema Celfyddydau wrth ateb fy nghwestiwn ymchwil.

Adeiladwyd yr Ysgol yn eithaf diweddar ac felly maent yn ffodus gallu profi adnoddau a chyfleusterau cyfoes. Mae gan yr ysgol ardal goedwig sydd yn sicrhau bod yr amgylchedd yn cefnogi lles y disgyblion, pwysleisir hyn o fewn Canllawiau Gwella Ysgolion. Wrth arsylwi darganfyddai ardaloedd gwahanol tu allan y dosbarthiadau sydd yn cefnogi'r Pedwar Diben o fewn Y Cwricwlwm. Un yn benodol oedd yr ardal chwarae rôl sydd yn annog disgyblion i fod yn gyfranwyr mentrus a creadigol. Thema’r ardal chwarae rôl sef bwyty Tsieineaidd yn cyd-fynd gyda thema'r dosbarth sef Tsieina. Gellir gweld cydnabyddiaeth glir o ddefnyddio sgiliau trawsgwricwlaidd o fewn thema’r dosbarth. Arddangoswyd llusernau Tsieineaidd yr oedd y disgyblion wedi’u creu yn ystod yr wythnos. Gall weld cysylltiad gyda’r Disgrifiadau Dysgu o fewn Y Cwricwlwm gan mae’r plant yn dylunio gwaith creadigol eu hun, ac yn gallu cymharu'r gwaith gyda’u cyfoedion. 

Gan ddilyn canllawiau BERA (2018) sicrhawyd nid oedd enwau'r plant a’r Ysgol o fewn fy nodiadau wrth gadw nhw’n anhysbys.

Adolygiad Llenyddiaeth

Gwelir yn y Cwricwlwm i Gymru'r pwysigrwydd sicrhau mae’r Celfyddydau Mynegiannol yn agored i bob dysgwyr trwy gynhwysiad. Mae’r Camau Cynnydd o fewn y disgrifiadau dysgu yn Y Cwricwlwm yn amlygu sut mae’r Maes yn galluogi’r plant i fynegi barn a theimladau. Bydd datblygiad emosiynol yn digwydd yn awtomatig wrth i’r plant dechrau dysgu am wahanol deimladau ac emosiynau. Maent hefyd yn sôn am sut dylai’r amgylchedd cyfleu awyrgylch hwylus a chyffrous er mwyn ddatblygu chwilfrydedd ac annibyniaeth.

O fewn Fframwaith Y Cyfnod Sylfaen (2015) mae pwyslais ar chwarae a sut maent yn effeithio ar ddatblygiad plant. Mae’r Fframwaith yn sôn am y wahanol fathau o chwarae sydd yn cefnogi’r saith Maes dysgu, er enghraifft,  chwarae rôl, chwarae creadigol a hefyd chwarae symbolaidd trwy baentio neu arlunio llun. Yn ôl Walsh, et al (2017) mae ymchwilwyr wedi darganfod trwy chwarae dramatig ac actio storiâu mae gallu metaieithyddiaeth yn cael eu hannog, yn helpu plant gwella dealltwriaeth am strwythur stori ac iaith yn gyffredinol. Er hynny mae Walsh hefyd yn trafod nid yw pawb yn cytuno gan awgrymu does dim her yn ystod chwarae, ac mewn rhai achosion mae chwarae wedi’i dehongli i fod yn ddull i setlo’r plant cyn i’r gwaith go iawn ddechrau (Walsh, et al, 2017).

Yn ôl Y Cwricwlwm i Gymru dylech ystyried sut mae dysgu yn cysylltu ar draws y Meysydd. Mae iechyd a lles yn cyd-fynd yn addas iawn gyda’r maes yma oherwydd y cyfleoedd i symud trwy ddawns, ond hefyd gall effeithio iechyd y meddwl a lles emosiynol trwy alluogi’r plant i adeiladu hyder a hunan barch. Yn ddymunol mae Ysgol Cefn Coch wedi cynllunio cwricwlwm sy’n cwmpasu celfyddyd, drama a cherddoriaeth i wella lles disgyblion. Maent yn defnyddio strategaethau o greu ffilm fel grwpiau ac yn galluogi iddyn nhw ddefnyddio amryw o offeryn technoleg (Estyn, 2018).

Mae’r Maes Dysgu yma wedi bod wrth wraidd y cwricwlwm yn Ysgol Mynig Cynffig. Caiff y gwaith yma effaith enfawr ar gynnydd mewn hyder ac yn fwyaf mewn ymgysylltiad disgyblion, ble mae disgyblion yn hapus yn ei dysgu ac yn dathlu llwyddiannau ei gilydd Estyn, (2018). Yn debyg yn ôl Estyn (2018) mae Ysgol Gynradd Rhydypennau efo’r farn bod cerddoriaeth yn rhan hanfodol o ddatblygiad plentyn. Trwy’r disgyblion yn dysgu sut i chwarae offerynnau maent yn cysylltu â fframwaith cymhwysedd digidol. Mae’r plant yn elwa o ran eu lles a gwaith tîm ond hefyd gwelir cynnydd sylweddol mewn safonau llythrennedd. Mae damcaniaethwyr fel Vecchi a Bruce hefyd yn awgrymu bod gweithgareddau creadigol yn cyfrannu at ddatblygiad cyfannol y plant, Siencyn (2010). Yn ôl Fframwaith Y Cyfnod Sylfaen (2015) dylai sgiliau cerddorol plant alluogi iddyn nhw ganu ystod o ganeuon gydag eraill ac adnabod a disgrifio synau.

Yn wahanol awgryma Jones & Robson (2008) gall cyrraedd clwyd os mae’r athro yn ddiffyg hyder wrth ymarfer y thema cerddoriaeth. Efallai does dim hyder i allu arwain y canu mewn gweithgaredd. Mae Jones hefyd yn ensynio gall rheolaeth dirywio mewn rhai sefyllfaoedd os does dim trefn glir o fewn y dosbarth.

Yn ôl Siencyn (2010), mae Froebel a Steiner yn pwysleisio cynnig gweithgareddau yn y Cyfnod Sylfaen sydd yn ymwneud gyda’r cartref, sef coginio, adeiladu a chanu. Maent yn awgrymu'r eisiau i athrawon creu amgylchedd lle mae’r plant yn gallu archwilio eu creadigrwydd. Yn yr un ffordd mae Groos (1890) yn awrgymu mae chwarae yn alluogi plant i paratoi ar gyfer bywyd go iawn, ac ymarfer sgiliau y byddaf angen fel oedolion (Briggs & Hansen 2012).

Methodoleg

Defnyddiais y Raddfa Leuven fel dull i arsylwi. Cynlluniais Amserlen Arsylwi i allu defnyddio’r dull yn ystod fy arsylwadau. Gwelir templed gwag yn Atodiad A.

Mae Ferre Laevers yn esbonio sut mae plant sydd efo lefelau uchel iawn o gyfranogiad efo’r gallu i weithio tuag at eu llawn botensial ac yna efo’r gallu i ryddhau lefelau dysgu dwys (Woods, 2016).  

Mae’r raddfa yn glir i ddefnyddio gan mae ond pump lefel, ac felly gwelais dim anhawster yn penderfynu ble i roi'r plant ar y raddfa. Yn ôl Laevers (2000) mae’r dull yma o fesur cyfranogiad yn ddibynadwy. Mae’r dull o arsylwi yn galluogi ymarferwyr i werthuso’r effeithiolrwydd y cwricwlwm sydd wedi’i darparu, Llywodraeth Cymru (2008).

Yn wahanol i’r pwynt yma, efallai bydd cyfranogiad y plant newid yn ystod y gweithgaredd ac felly yn anodd dod at benderfyniad terfynol. Cyfyngiad arall gall ystyried wrth ddefnyddio’r Raddfa Leuven yw’r ffaith does dim hygrededd, mae cyd-dreiddiadau pawb yn wahanol. Gall dadlau mae canlyniad yr ymchwil yw barn unigolyn. Efallai mae’r wybodaeth ddim yn ddibynadwy a dilys. Wrth ddefnyddio’r dull arsylwi mae siawns uchel bydd goddrychedd pob tro (Arthur, et al, 2012).

Mae’n berthnasol trafod y cyfyngiadau trwy ddefnyddio’r dull o arsylwi fel cyfranogwyr sydd ddim yn cymryd rhan. Gall y dull yma achosi effaith Hawthorne os mae’r cyfranogwyr yn adnadod maent yn cael ei arsylwi, Brannigan & Zwerman (2001). Mae posibilrwydd gweld ymddygiadau anarferol ac felly dirymu'r data casglwyd. Yn ôl Noffke & Somekh (2009) mae eistedd nol ac arsylwi dim yn digon, mae rhaid cyfrannu a chymryd rhan fel aelod o gymuned y dosbarth. 

Dull arall gall defnyddio wrth ymchwilio yw cyfweliadau manwl sydd efo’r potensial i ddysgu mwy nag y gallu mewn grwpiau ffocws. Arthur, et al, (2012). Trwy dangos parch ac ymddiried Alderson & Morrow (2011) efallai gall yr athro arddangos trwy esbonio yn fwy manwl ac ateb cwestiynau penodol mae’r ymchwilydd eisiau wybod. Ar y llaw arall mae siawns bydd y cyfranogwyr yn fias yn y sefyllfa yma, cyfyngiad bydd raid ystyried. 

Os cefais gyfle arall i ymchwilio byddaf yn gofyn i arsylwi grŵp bach o ddysgwyr i allu ffocysu yn fwy manwl yn lle trio arsylwi mewn dosbarth o 24 blant. Byddaf yn canolbwyntio ar yr amgylchedd ac arbrofi gyda defnyddio ystafell wahanol i arsylwi'r plant heb wrthdyniadau Bruce, (2015). 

Trafodaeth a Chanfyddiadau. 

Yn ystod yr arsylwadau, cymerais rôl fel ymchwilydd moesegol gan ddilyn canllawiau BERA (2018). Mae’r canllawiau yma yn hanfodol wrth i fi mynd ati i arsylwi oherwydd y materion pwysig sy’n dod gydag ymchwilio addysgiadol. Cynlluniais amserlen arsylwi, sicrheais anhysbysrwydd llawn o fewn y ddogfen, hynny yw dim enwi’r ysgol, athro, neu’r disgyblion. Mae’n bwysig sicrhau mae hawliau plant wedi’i diogelu, Blackburn, (2015). 

Trafodais i’r athrawon am bwrpas a ffocws yr ymchwil. Yn ôl BERA (2018) mae rhaid dangos hollol tryloywder trwy fod yn onest ac yn agored i gyfranogwyr a’r rhanddeiliaid. Yn ôl BERA (2018) mae’n rhaid ymlaen llaw meddwl drwodd am ddyletswydd gofal er mwyn adnabod unrhyw bosibiliad o achosi niwed neu achlysuron. Felly cyn i fi dechrau cynllunio fy nghwestiwn edrychais yn ofalus i sicrhau nid oedd siawns troseddu neu niweidio cyfranogwyr a rhanddeiliaid o fewn fy nghwestiwn ymchwil. 

Defnyddiais anhysbysrwydd trwy gydol yr ymchwil. O fewn yr amserlen arsylwi fe welir y plant wedi’i labelu efo llythrennau yn lle enwau gwir. O fewn cyd-destun fy nodiadau a welir hefyd does dim enw’r ysgol neu’r athro. “The confidential and anonymous treatment of participants’ data is considered the norm for the conduct of research” (BERA, 2018, t.21)

Yn yr achos hwn ni ddefnyddiais unrhyw luniau neu fideos, ond pe bai y byddaf yn ymchilwio’r ffocws yma eto efallai bydd defnydd o fideo yn addas i gasglu data. Bydd rhaid cadw anhysbysrwydd trwy guddio wynebau’r plant ac efallai mewn rhai achosion newid lleisiau hefyd. Mae rhaid i ymchwilwyr cydymffurfio gyda gofynion cyfreithiol wrth storio a defnyddio data personol ym Mhrydain gan Data Protection Act 1998. Does dim modd rhannu unrhyw wybodaeth casglwyd wrth arsylwi gan gadw popeth yn hollol gyfrinachol. I ddilyn y canllawiau GDPR yn addas bydd rhaid cael gwared ag unrhyw ddata neu wybodaeth bersonol wrth i’r ymchwil orffen, i atal siawns y wybodaeth yn cael ei rhannu BERA (2018).

Roedd dathliadau Dydd Miwsig Cymru yn digwydd yn ystod fy amser yn yr Ysgol. Gwelais y plant nid yn unig yn canu gyda’i gilydd ar y carped ond hefyd yn defnyddio symudiadau i hybu sgiliau corfforol a chydsymud. Dangoswyd y rhyngweithiadau yma sut mae plant yn dysgu wrth eraill, gan gyfeirio at theori Vygotsky wrth drafod y syniadau am gydweithio gyda rhywun mwy gwybodus maent yn rhoi’r cyfle i’r dysgu plant cynyddu (Walsh et al 2017). Caiff y plant gyfle i gyfleu syniadau trwy ddefnyddio’r dychymyg a’r synhwyrau mewn ffordd greadigol (Donaldson, 2015). Yn ystod gan benodol roedd ryw fath o gystadleuaeth gyfeillgar rhwng y dysgwyr. Gweler rhai dysgwyr yn mynegi eu hunan yn hyderus. Mae’n wir gweld trwy weithgaredd syml fel hyn mae’n ymwneud gydag arfer Reggio Emilia ble mae’r athro yn gwrando ar y dysgwyr yn hytrach na siarad, Bennett (2004). Gweler cysylltiad gyda’r Pedwar Diben trwy fod yn unigolion iach a hyderus, trwy feithrin eu lles meddyliol drwy ddatblygu hyder.

Yn ystod arsylwi'r plant yn dawnsio i’r caneuon Cymraeg, roedd mwyafrif o’r plant yn ymuno yn llawn ond roedd un neu dau blentyn yn edrych yn fwy cyfforddus yn eistedd ac yn gwrando ar y gerddoriaeth. Yn ôl Y Cwricwlwm i Gymru mae’r Maes Dysgu a phrofiad yma yn caniatáu cynhwysiad, hynny yw mai pob plentyn yn unigryw ac felly fel ymchwilydd arsylwais sut mae’r maes yma yn sicr yn cefnogi pob math o ddysgwyr ac yn galluogi nhw i fynegi eu hunain mewn ffordd naturiol iddyn nhw.

Casgliad ac Argymhellion 

Y cwestiwn ymchwil dan sylw oedd “Sut mae’r Celfyddydau Mynegiannol yn hybu cyfranogiad plant yn Y Cyfnod Sylfaen?”. Trwy’r ymchwil medra i gasglu o ryw raddau mae’r maes yma efo llwyth o gyfleoedd i blant mynegi eu hunan mewn ffordd greadigol. Nid yn unig mae’r elfen o gerddoriaeth ond hefyd yr elfen o gelf a chrefft. Felly casglais benderfyniad does dim angen cerddoriaeth a dawns yn unig i hybu cyfranogiad, mae nifer o ffyrdd arall o fewn y maes. Gall defnyddio’r sgiliau yma i “cefnogi dysgwyr i ddod yn gyfranwyr mentrus a chreadigol sy’n barod i chwarae eu rhan yn llawn yn eu bywydau a’u gwaith” (Llywodraeth Cymru, Y Cwricwlwm i Gymru).


Mae’r arsylwadau wedi egluro i fi fel ymchwilydd mae amryw o ffyrdd gall y Celfyddydau Mynegiannol hybu cyfranogiad y plant yn Y Cyfnod Sylfaen. Nid yn unig weler cerddoriaeth a drama ond celf a chrefft sydd hefyd yn hybu cyfranogiad plant. Aeth grwpiau bach mas tu fas i arlunio ar y concrit efo sialc. Yn ystod yr arsylwi yma roedd hollol tawelwch a llawer o fodlonrwydd. Roedd hefyd teimlad o gyflawniad a balchder wrth iddyn nhw orffen. Dylai sgiliau crefftus alluogi plant i fynegi eu hunan yn rhydd, a dylai’r amgylchedd Y Cyfnod Sylfaen rhoi mwy o bwyslais ar ddefnyddio’r amgylchedd agored (Fframwaith Cyfnod Sylfaen 2015).

Mae’r maes yma yn ymddangos trwy’r dydd yn y Cyfnod Sylfaen. Mae adegau ble mae’r plant dim yn ymwybodol ond yn cyfrannu beth bynnag. Yn naturiol mae cerddoriaeth yn creu awyrgylch cyffrous a hapus, mae plant yn denu sylw tuag at elfennau cerddoriaeth yn y dosbarth achos mae’n creu cyffro a mwynhad. Wrth ymchwilio llenyddiaeth addysgeg Y Cyfnod Sylfaen dysgais sut mae’r maes Dysgu a phrofiad yma yn hybu datblygiad cyfannol y plant ac yn gobeithio ysbrydoli nhw i ddefnyddio sgiliau creadigol yn y dyfodol. 

Byddaf yn wir i ddweud wrth arsylwi mae’n gymhleth i osod eich hunan mewn sefyllfa tu fas yn edrych mewn. Bydd wastad greddf naturiol i ymuno mewn gyda’r gweithgaredd. Yn wahanol mae hefyd yn rhoi darlun clir o beth yr ydych yn arsylwi ac felly yn gweld popeth. 

Pan fyddai’n mynd i leoliad Ysgol am Brofiad Addysgu Proffesiynol dwi’n credu mai’n holl bwysig creu perthynas proffesiynol gyda chyfoedion. Trwy gyfeirio at Safonau Addysgu Proffesiynol hoffwn anelu at greu perthnasoedd i alluogi gwaith tîm yn ystod fy amser yn yr ysgol. Hoffwn fabwysiadu agwedd bositif wrth dderbyn adborth i allu gwella fy ymarfer dysgu yn y dosbarth. Byddaf hefyd yn sicrhau gofyn am bolisïau’r Ysgol i sicrhau hollol dealltwriaeth am fy nghyfrifoldebau iechyd a diogelwch, cyfreithiol a phroffesiynol.

Hoffwn ddefnyddio’r ymchwil yn y dyfodol i arbrofi gyda gweithgareddau i ymglymu pawb yn y dosbarth. Hoffwn drio annog plant i defnyddio ei chreadigrwydd mewn pob Maes Dysgu. Yn ogystal â hyn hoffwn gymryd y cyfle i ymchwilio mewn i feysydd dysgu arall ac archwilio sut maent yn hybu cyfranogiad. 

ATODIADAU

ATODIAD A

Sut mae’r Celfyddydau Mynegiannol yn hybu cyfranogiad ac ymglymiad yn y Cyfnod Sylfaen? 
DYDD 1: 09/02/23CYD DESTUN:

ATODIAD B
Sut mae’r Celfyddydau Mynegiannol yn hybu cyfranogiad ac ymglymiad  yn y Cyfnod Sylfaen? 
DYDD 2: 10/02/23CYD DESTUN: 
Dydd Gwener - Dosbarth Blwyddyn 2 (Caneuon Cymraeg i dathlu Dydd Miwsig Cymru)
Canueon: Yma O Hyd a Dydd Gwyl Dewi Sant
4 plant yn dal ysgwyddau ei gilydd ac yn siglo o ochr i ochr yn esgus bod mewn stadium yn gwilio pel-droed neu rygbi. 
Athrawes yn cynnal cystadleuaeth rhwng y dosbarth i weld pwy sy’n gallu canu’r orau. “Ogi Ogi Ogi”
Sessiwn 2: Dosbarth Derbyn (Caneuon Jambori) “Afal, Oren, Banana” 
Plant ar eu traed y tro yma yn dawnsio. Cyfle i weld rhai sydd ddim a diddordeb ac efallai yn esitedd lawr yn lle.

ATODIAD C

Adfyfyrio Proffesiynol 

Disgrifia UN o'r arsylwadau a gyflawnwyd gennyt.  Beth wnest ti ei ddysgu ohono?
Fe wnes i arsylwi ar sesiwn canu fel dosbarth ar y carped yn ystod y bore ym mlwyddyn dau. Roedd yr ysgol yn dathlu Dydd Miwsig Cymru a chanon nhw “Yma O Hyd”. Roedd mwyafrif o’r plant yn ymuno mewn gan roi 100%. Sylwais ar bedwar bachgen yn dal ysgwyddau ei gilydd ac yn siglo o ochr i ochr. Fe wnes i sylwi ar un plentyn efo dim diddordeb gan edrych yn anghyfforddus wrth i bawb canu. Dysgais mai pob plentyn yn ymateb yn wahanol i gerddoriaeth a chanu mewn grŵp. Dydy pop plentyn ddim efo’r un diddordeb mewn canu a cherddoriaeth.

Beth oedd yr heriau a'r cyfleoedd o fod yn sylwedydd nad oedd yn cymryd rhan (non-participant observer) yn yr ystafell ddosbarth?

Yn amlwg wrth fod yn bresennol yn y dosbarth yn enwedig y Cyfnod Sylfaen mae cyfyngiadau i arsylwi oherwydd y sefyllfa brysur o fewn y dosbarth. Un sialens teimlais oedd y ffaith bod teimlad o reddf i helpu’r athro neu’r plant mewn tasgau heriol. Yn wahanol i hyn wrth fod yn sylwedydd nad oedd yn cymryd rhan mae llawer o gyfle i weld fwy o’r dosbarth cyfan. Mewn sefyllfa lle rwyt yn eistedd wrth ochr ac yn gwylio yn unig yn rhoi ffocws ar y llun cyfan o’r dosbarth.

Yn dy brofiad di, beth oedd manteision a chyfyngiadau'r Raddfa Leuven fel offeryn ymchwil?
Yn fy mhrofiad i welais mwy o gyfyngiadau na manteision wrth ddefnyddio’r raddfa Leuven. Roedd llawer o blant yn newid lefel cyfranogiad yn wastadol yn ystod y gweithgaredd penodol ac felly teimlais anhawster dod i benderfyniad terfynol a chasglu barn gyfan. I gymharu mae’r raddfa Leuven yn ddull clir i weld y wahanol lefelau, ac yn fy mhrofiad i roedd cyfranogiad y plant yn ffitio mewn i gategori penodol y mwyafrif o’r amser. 

Beth oedd prif bwyntiau dysgu i ti o ran bod yn ymchwilydd yn yr ystafell ddosbarth? 
Un o’r prif bwyntiau dysgais oedd cofio bod yn foesegol ac yn anhysbys. Dysgais y pwysigrwydd o gadw popeth ymchwilia yn gyfrinachol a dim defnyddio enwau neu initials yn yr amserlen arsylwi. Mae’n bwysig i adeiladau perthynas efo’r athro dosbarth a sicrhau dealltwriaeth am pam yr ydwyf yn bresennol yn y dosbarth.

Beth fyddet ti'n ei wneud yn wahanol pe bae ti'n cynnal yr ymchwil hon eto?  Pam?

Os cefais gyfle i gynnal yr ymchwil eto fe fyddai’n defnyddio mwy o feddwl agored trwy arsylwi a thrio rhoi ffocws ar un gweithgaredd yn fwy manwl. Byddaf hefyd yn sicrhau mae’r athro a’r staff yn ymwybodol o’r bwriad fi o fewn y dosbarth. 

Trafoda unrhyw ddulliau eraill o ymchwil y gallet eu defnyddio yn yr ystafell ddosbarth i wella dy ymarfer.  Beth yw'r pethau positif a negyddol?

Efallai defnyddio nodiadau manwl sy’n gweithio i’r unigolyn yn lle'r Raddfa Leuven. Gall defnyddio fwy o gwestiynu'r athro am strategaethau a dulliau gwahanol. Trafod fel ffurf cyfweliad efo cwestiynau wedi’i pharatoi yn barod. Gall defnyddio holiaduron sydd yn addas i’r oedran. 


ATODIAD D

Lleolir - o, o, ~___s3;acmae’n cael ei
chynnal gan awdurdod IIeoI Pen y-bont ar ngr Mae 174 disgybl rhwng 3 ac 11 oed
ar y gofrestr, yn cynnwys 20 o oed meithrin amser llawn a 9 o oed cyn-feithrin rhan
amser. Mae’r disgyblion wedi eu rhannu rhwng 7 dosbarth. Cymraeg yw prif

gyfrwng gwaith a bywyd yr ysgol.

Tros dreigl tair blynedd, mae tua 20% o’r disgyblion yn gymwys i dderbyn prydau
ysgol am ddim. Mae hyn ychydig yn uwch na’r ganran genedlaethol, sef 18%.
Ychydig iawn o ddisgyblion sydd yn siarad Cymraeg gartref. Mae’r ysgol wedi
adnabod tua 30% 0'i disgyblion fel rhai sydd ag anghenion dysgu ychwanegol, sy’'n
uwch na’r ganran genedlaethol, sef 21%.

Penodwyd y pennaeth i'w swydd ym mis Ebrill 2017 ac arolygwyd yr ysgol ddiwethaf
ym mis Hydref 2010.




